CELEX: 52006PC0329
Language: lt
Date: 2006-06-23
Title: Pasiūlymas Tarybos rekomendacija dėl traumų prevencijos ir saugumo skatinimo

Svarbus teisinis pranešimas

|

52006PC0329

Pasiūlymas Tarybos rekomendacija dėl traumų prevencijos ir saugumo skatinimo  /* KOM/2006/0329 galutinis - CNS 2006/0106 */  

	[pic] | EUROPOS BENDRIJŲ KOMISIJA |Briuselis, 23.06.2006KOM(2006) 329 galutinis2006/0106 (CNS)PasiūlymasTARYBOS REKOMENDACIJAdėl traumų prevencijos ir saugumo skatinimo(pateikta Komisijos)AIŠKINAMASIS MEMORANDUMAS2006 06 23 Europos Komisija priėmė Komunikatą Europos Parlamentui ir Tarybai dėl saugesnės Europos kūrimo veiksmų [1].Šis Komunikatas skirtas nelaimingų atsitikimų ir traumų prevencijai valstybėse narėse visuomenės sveikatos veiksmais. Bendrijos veiksmų plano forma jame pateikiamas strateginis planas, kuriuo valstybėms narėms padedama pagal svarbą suskirstyti nelaimingų atsitikimų ir traumų skaičiaus mažinimo veiksmus. Šie veiksmai pirmiausia bus vykdomi remiantis 2003-2008 m. Bendrijos visuomenės sveikatos programa[2] ir vėlesnėmis programomis.Komunikate Komisija pabrėžia sveikatos sektoriaus vaidmenį traumų prevencijos srityje: jis nustato problemų skaičių, nurodant rizikos veiksnius, skatina pirminę prevenciją, skelbia realiais faktais paremtas strategijas, didina profesinius gebėjimus patarti rizikos veiksnių veikiamiems žmonėms, vadovauja nacionaliniams veiksmų planams ir informuoja visuomenę apie pavojų bei saugumo priemones.Viena svarbiausių Bendrijos veiksmų plano dalių yra Komisijos planuojama sukurti Bendrijos nelaimingų atsitikimų ir traumų informacijos sistema, kurioje visoms šalims bus pateikta išsamiausia turima informacija apie problemos dydį, įskaitant didelės rizikos žmonių grupes, svarbiausius riziką lemiančius veiksmus ir su tam tikrais vartotojams skirtais produktais ir paslaugomis susijusią riziką. Ši informacija yra būtina sąlyga politikai formuoti, veiksmams rengti ir rezultatams vertinti.Kitoje Bendrijos veiksmų plano dalyje numatoma, kad Komisija visoje Bendrijoje užtikrins keitimąsi informacija apie patikrintas sėkmingas prevencijos priemones. Veiksmingas keitimasis patirtimi padės išvengti darbo dubliavimo, supaprastins turimų žinių veiksmingiausią panaudojimą ir užtikrins didesnės naudos gavimą turint ribotas galimybes.Atsižvelgdama į traumų socialinę reikšmę pagal jų skaičių, į įvairių traumų kategorijų sunkumą bei pasekmes, į patikrintus duomenis apie veiksmų veiksmingumą ir į sėkmingo veiksmų įgyvendinimo galimybes valstybėse narėse, šiame Bendrijos veiksmų plane Komisija nustato svarbiausias prioritetines sritis, kurioms taikytinos traumų prevencijos priemonės. Prioritetinės sritys yra šios:-  vaikų ir paauglių saugumas,-  pagyvenusių žmonių saugumas,-  pažeidžiamų eismo dalyvių saugumas,-  sporto traumų prevencija,-  traumų, patirtų dėl vartotojams skirtų produktų arba paslaugų, prevencija,-  savižalos prevencija,-  smurto prevencija.Be to Komisija planuoja rengti Bendrijos masto kampanijas, kuriose visuomenė būtų informuojama apie nelaimingų atsitikimų ir traumų skaičių, kuriose būtų gerinami pirminės prevencijos standartai, skleidžiama geroji patirtis ir kuriose valstybių narių sveikatos institucijoms būtų suteikiamos politinės priemonės nacionaliniams veiksmams vykdyti.Tarybos reglamento dėl traumų prevencijos ir saugumo skatinimo projektas yra pirmas žingsnis siekiant sujungti Komisijos ir valstybių narių saugesnės Europos kūrimo pastangas, kad būtų sumažintos sveikatos apsaugos sistemų išlaidas traumoms. Tikimasi, kad taikant bendrą Komisijos ir valstybių narių traumų prevencijos metodą sumažės didelės išlaidos dėl traumų ir kad padėtis valstybėse narėse nelaimingų atsitikimų ir traumų atžvilgiu pastebimai pagerės.2006/0106 (CNS)PasiūlymasTARYBOS REKOMENDACIJAdėl traumų prevencijos ir saugumo skatinimo (Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 152 straipsnio 4 dalies antrą pastraipą,atsižvelgdama į Komisijos pasiūlymą[3],atsižvelgdama į Europos Parlamento nuomonę[4],kadangi:1.  kiekvienais metais dėl nelaimingų atsitikimų arba smurto miršta apie 235 000 Bendrijos piliečių. Traumos yra ketvirtoji dažniausia žmonių mirties priežastis valstybėse narėse po širdies ir kraujagyslių ligų, vėžio ir kvėpavimo takų ligų,2.  traumos yra pagrindinė vaikų, paauglių ir jaunų suaugusių žmonių mirties priežastis;3.  daugelis išgyvenusių po sunkių traumų visą gyvenimą kenčia dėl pablogėjusios sveikatos. Nelaimingi atsitikimai ir traumos yra pagrindinė jaunų žmonių nuolatinės negalios priežastis, dėl jų prarandami sveiko gyvenimo metai. To galima išvengti,4.  dėl traumų į ligonines paguldoma vidutiniškai apie 6,8 mln. žmonių. Tai sudaro 11 % visų į Europos Sąjungos ligonines paguldytų ligonių,5.  traumos yra didžiulė finansinė našta sveikatos ir socialinio aprūpinimo sistemoms. Kadangi 20 % atostogų dėl ligos yra dėl traumų, jos yra svarbiausias produktyvumo sumažėjimo veiksnys,6.  traumos rizika nėra vienoda valstybėse narėse ir skirtingose socialinėse grupėse. Mirties rizika dėl traumos yra penkis kartus didesnė valstybėje narėje, kurioje yra didžiausias traumų skaičius, negu valstybėje narėje, kurioje traumų skaičius yra žemiausias,7.  priešingai daugeliui kitų ligų ir pirmalaikės mirties priežasčių, traumų galima išvengti, jeigu padarysime savo aplinką ir vartojamus produktus bei paslaugas saugesniais. Nelaimingų atsitikimų prevencijos priemonių, kurios dar nėra plačiai taikomos visoje Bendrijoje, veiksmingumas buvo įrodytas daug kartų,8.  daugelis šių priemonių pasirodė esančios taupios, nes prevencijos nauda sveikatos sistemoms dažnai yra kelis kartus didesnė nei veiksmų išlaidos,9.  nors tam tikrose srityse (pvz., eismas arba darbo vietos) buvo padaryta didelė pažanga saugumo klausimais, kitose srityse (pvz., namai, laisvalaikis ir sportas, nelaimingi atsitikimai, vaikų ir pagyvenusių žmonių saugumas) padaryta žymiai mažiau,10.  todėl atrodo būtina sukurti traumų stebėjimo ir ataskaitų teikimo sistemą, kuria vadovaudamosi valstybės narės galėtų kartu rengti ir priimti nacionalinę traumų prevencijos politiką, įskaitant keitimąsi gerąja praktika. Tokia sistema bus kuriama remiantis 2002 m. rugsėjo 23 d. Europos Parlamento ir Tarybos sprendimu Nr. 1786/2002/EB, patvirtinančiu Bendrijos veiksmų visuomenės sveikatos srityje programą (2003–2008 m.)[5] ir bet kuriomis vėlesnėmis programomis bei bus sudaryta remiantis nacionalinėmis traumų stebėjimo ir ataskaitų teikimo sistemomis, kurios turi būti kuriamos darniai ir nuosekliai,11.  siekiant optimaliau naudoti Bendrijos veiksmų visuomenės sveikatos srityje programos[6] išteklius ir veiksmingiau spręsti traumų prevencijos klausimus, buvo nustatytos septynios prioritetinės sritys: vaikų ir paauglių saugumas, pagyvenusių žmonių saugumas, pažeidžiamų eismo dalyvių saugumas, sporto traumų prevencija, traumų, patirtų dėl vartotojams skirtų produktų arba paslaugų, prevencija, savižalos prevencija ir smurto prevencija. Šios prioritetinės sritys buvo nustatytos atsižvelgiant į traumų socialinį poveikį pagal jų skaičių ir sunkumą, į patikrintus duomenis apie veiksmų veiksmingumą ir į sėkmingo įgyvendinimo galimybes valstybėse narėse.REKOMENDUOJA:Siekdamos užtikrinti aukšto lygio visuomenės sveikatą, valstybės narės turi:12.  sukurti nacionalinę traumų stebėjimo ir ataskaitų teikimo sistemą, kuria būtų teikiama palyginama informacija, kuri padėtų stebėti traumų rizikos vystymąsi bei prevencijos priemonių rezultatus laiko atžvilgiu bei kuria remiantis būtų vertinamas papildomų iniciatyvų poreikis produktų ir paslaugų saugos srityje,13.  sudaryti nacionalinius planus, skirtus nelaimingų atsitikimų ir traumų prevencijai, tarnybų bendradarbiavimui skatinti bei kampanijų finansavimo galimybėms didinti, saugumui skatinti ir tiems nacionaliniams planams įgyvendinti, didelį dėmesį skiriant vaikams, pagyvenusiems žmonėms ir pažeidžiamiems eismo dalyviams ir ypač atsižvelgiant į sporto traumas, į traumas, patirtas dėl produktų arba paslaugų, smurto ir savižalos,14.  užtikrinti, kad traumų prevencijos ir saugumo skatinimo tema būtų sistemingai įtraukta į sveikatos priežiūros specialistų profesinio mokymo programą, kad šie žmonės taptų kompetentingais patarėjais savo pacientams, klientams ir visuomenei.RAGINA KOMISIJĄ:15.  pagal Bendrijos veiksmų visuomenės sveikatos srityje programą[7] ir vėlesnes programas remti ir suteikti prioritetą Bendrijos masto traumų stebėjimo ir ataskaitų teikimo sistemai kurti. Šioje sistemoje bus kaupiami duomenys apie traumas, kuriuos valstybės narės pateiks remdamosi savo nacionalinėmis traumų stebėjimo ir ataskaitų teikimo sistemomis. Duomenų bazėje esanti informacija turi būti laisvai prieinama visoms suinteresuotosioms šalims,16.  sukurti Bendrijos masto keitimosi informacija apie gerąją praktiką ir šios informacijos platinimo atitinkamoms suinteresuotosioms šalims mechanizmą,17.  suteikti valstybėms narėms būtinus įrodymus, kad traumų prevencijos žinios būtų įtrauktos į sveikatos specialistų mokymo programas,18.  remti gerosios praktikos ir politikos veiksmų vystymą septyniose nurodytose prioritetinėse srityse, naudojant išteklius, teikiamus pagal Bendrijos veiksmų visuomenės sveikatos srityje programą ir vėlesnes programas, pagal Bendrijos veiksmų remiant vartotojų politiką bendrąjį finansavimo planą[8] ir mokslinių tyrimų pamatinę programą[9],19.  praėjus ketveriems metams po šios rekomendacijos priėmimo parengti vertinimo ataskaitą, kurioje būtų nustatyta, ar pasiūlytos priemonės yra veiksmingos ir įvertinta ar reikalingi tolimesni veiksmai.Priimta Briuselyje, [...]Tarybos varduPirmininkas [1] OL L […], […], p. […][2] 2002 m. rugsėjo 23 d. Europos Parlamento ir Tarybos sprendimas Nr. 1786/2002/EB, patvirtinantis Bendrijos veiksmų visuomenės sveikatos srityje programą (2003–2008 m.), OL L 271, 2002 10 9, p. 1.[3] OL L , , p. .[4] OL L , , p. .[5] OL L 271, 2002 10 9, p. 1.[6] OL L 271, 2002 10 9, p. 1.[7] OL L 271, 2002 10 9, p. 1.[8] 2003 m. gruodžio 8 d. Europos Parlamento ir Tarybos sprendimas Nr. 20/2004/EB sukuriantis Bendrijos veiksmų remiant vartotojų politiką 2004–2007 m. bendrąjį finansavimo planą, OL L 5, 2004 1 9, p.1.[9] 2002 birželio 27 d. Europos Parlamento ir Tarybos sprendimas Nr. 1513/2002/EB dėl Europos bendrijos šeštosios pamatinės mokslinių tyrimų, technologijų plėtros ir demonstravimo veiklos programos, prisidedančios prie Europos mokslinių tyrimų srities kūrimo ir naujovių (2002–2006 m.), OL L 232, 2002 8 28, p. 1.